Tensiuni uriașe în Coaliție din cauza datei prezidențialelor. PNL are o propunere nouă și acuză "manifestarea de forță a lui Ciolacu"
Calendarul prezidențialelor iscă tensiuni uriașe în Coaliție. Liberalii continuă să refuze varianta organizării alegerilor în septembrie, așa că au venit cu o nouă propunere: final de octombrie și început de noiembrie. De cealaltă parte, social-democrații nu renunță nici ei și spun că decizia scrutinului din septembrie a fost asumată în Coaliție cu mult timp înainte de alegerile din 9 iunie. Declarația care i-a provocat și mai tare pe liberali vine chiar de la premierul Marcel Ciolacu, care i-a cerut public ministrului Cătălin Predoiu să scrie hotărârea de Guvern cu cele două date preferate de PSD.